**Lov om straf for folkedrab.**

    VI FREDERIK DEN NIENDE, af Guds Nåde Konge til Danmark, de Venders og Goters, Hertug til Slesvig, Holsten, Stormarn, Ditmarsken, Lauenborg og Oldenborg, Gør vitterligt: Folketinget har vedtaget og Vi ved Vort samtykke stadfæstet følgende lov:

§ 1.

Den, som i den hensigt helt eller delvis at ødelægge en national, etnologisk, racemæssig eller religiøs gruppe som sådan

* a) dræber medlemmer af gruppen,
* b) tilføjer medlemmer af gruppen betydelig legemlig eller åndelig skade,
* c) forsætlig påfører gruppen levevilkår, beregnede på at bevirke gruppens fuldstændige eller delvise fysiske ødelæggelse,
* d) gennemfører forholdsregler, der tilsigter at hindre fødsler indenfor gruppen, eller
* e) med magt overfører en gruppes børn til en anden gruppe,

straffes for folkedrab med fængsel på livstid eller på tid ikke over 16 år. § 2.

Forsøg på og medvirken til de i § 1 nævnte handlinger straffes, jfr. borgerlig straffelovs kapitel 4.

*Givet på Christiansborg Slot, den 29. april 1955.*

Under Vor Kongelige Hånd og Segl.

Frederik R.